**O D B O R N É S T AN OV I S K O**

**hlavného kontrolóra obce Podbiel k návrhu rozpočtu na rok 2023**

**december 2022**

**OBSAH**

1. Východiská spracovania stanoviska 3
2. Tvorba a základná charakteristika návrhu rozpočtu 3
3. Bežný rozpočet 5

C.1. Bežné príjmy 5

C.1.1. Bežné príjmy – daňové 5

C.1.2. Bežné príjmy – nedaňové 6

C.1.3. Tuzemské bežné granty a transfery 6

C.2. Bežné výdavky 7

1. Kapitálový rozpočet 7

D.1. Kapitálové príjmy 7

D.2. Kapitálové výdavky 7

1. Finančné operácie 8

E.1. Finančné operácie – príjmy 8

E.2. Finančné operácie – výdavky 8

1. Návrh rozpočtu na rok 2023 9
2. Záver 10

Podľa § 18f, odsek 1, písmeno c) zákona č. 369/1990 Zb. o obecnom zriadení v znení neskorších predpisov predkladám odborné stanovisko k návrhu rozpočtu obce Podbiel na rok 2023.

1. V**ÝCHODISKÁ SPRACOVANIA STANOVISKA**

Pri spracovaní stanoviska som vychádzal z posúdenia predloženého návrhu rozpočtu na rok 2023 a viacročného rozpočtu na roky 2024-2025 (ďalej len „návrh rozpočtu“) z hľadiska zákonnosti, ako aj z hľadiska metodickej správnosti a odbornosti jeho zostavenia a predloženia na schválenie obecnému zastupiteľstvu (ďalej len „OZ“).

1. **Súlad so všeobecne záväznými právnymi predpismi**

Návrh rozpočtu je spracovaný v súlade so všeobecne záväznými právnymi predpismi:

* zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v z. n. p.
* zákonom č 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v z. n. p.

Návrh rozpočtu zohľadňuje príslušné ustanovenia:

* zákona č. 582/2004 Z. z. o miestnych daniach a miestnom poplatku za komunálny odpad a drobné stavebné odpady v z. n. p., na základe ktorého obec vydala všeobecne záväzné nariadenia k jednotlivým miestnym daniam
* zákona č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v z. n. p.
* zákona NR SR č. 597/2003 Z. z. o financovaní základných škôl, stredných škôl a školských zariadení v znení neskorších predpisov
* ostatných súvisiacich všeobecne záväzných právnych predpisov

1. **Dodržanie informačnej povinnosti zo strany obce Podbiel**

Návrh rozpočtu bol zverejnený v obci obvyklým spôsobom – na úradnej tabuli obecného

úradu dňa 16.12.2020 t. j. v zákonom stanovenej lehote (najmenej 15 dní pred jeho schválením) *v* súlade s § 9 ods. 2 zákona č. 369/1990 Zb. o obecnom zriadení v z. n. p.

1. **Tvorba a základná charakteristika návrhu rozpočtu**

Návrh rozpočtu je spracovaný v súlade s príslušnými ustanoveniami zákona 583/2004 Z. z. ako viacročný rozpočet na roky 2024-2025. Viacročný rozpočet je zostavovaný v rovnakom členení, v akom sa zostavuje rozpočet na príslušný rozpočtový rok.

Rozpočet na rozpočtový rok 2023 je po jeho schválení OZ záväzný, rozpočty na nasledujúce dva rozpočtové roky sú orientačné, v ďalších častiach sa odborné stanovisko bude týkať návrhu rozpočtu obce na rok 2023.

Predložený návrh rozpočtu sa vnútorne člení v súlade s ustanovením § 10 ods. 3 zákona č.583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov na:

a) bežný rozpočet – bežné príjmy a bežné výdavky

b) kapitálový rozpočet - kapitálové príjmy a kapitálové výdavky

c) finančné operácie

Návrh rozpočtu v oblasti príjmov ako aj v oblasti výdavkov je v členení minimálne na úrovni hlavnej kategórie ekonomickej klasifikácie rozpočtovej klasifikácie podľa § 10 odst.4.

Obec v súlade s § 4 ods.5 zák. 583/2004 o rozpočtových pravidlách územnej samosprávy neuplatňuje programový rozpočet.

**Východiská tvorby rozpočtu**

Návrh rozpočtu vychádza z doporučených východísk rozpočtu verejnej správy, z vývoja

hospodárenia obce v roku 2022 a zo skutočností v predchádzajúcich sledovaných rokoch.

Návrh rozpočtu na rok 2023 je zostavený ako vyrovnaný, pričom:

- celkové príjmy sú rozpočtované vo výške 817764,- €

- celkové výdavky sú rozpočtované vo výške 882294,- €

Rozdiel rozpočtu vo výške 64530,- € je krytý zostatkami finančných prostriedkov z minulých rokov.

Prehľad rozpočtovaných **príjmov** na rok 2023 podľa hlavných kategórií je uvedený v nasledujúcej tabuľke:

Tabuľka č.1

|  |  |  |  |
| --- | --- | --- | --- |
| **Hlavná kategória** | **Názov** | **Suma v €** | **Podiel v %** |
| 100 | Daňové príjmy | **576869** | 70,54 |
| 200 | Nedaňové príjmy | **47542**  (12742+34800 ZŠ) | 5,81 |
| 300 | Granty a transfery | **193353** | 23,65 |
| **Návrh rozpočtu príjmov na rok 2023** | | **817764** | 100 |

Úroveň navrhovaného rozpočtu príjmov má od roku 2021 stúpajúcu tendenciu (na rok 2019 bol navrhovaný príjem vo výške 1.166 966,- €, na rok 2020 bol navrhovaný príjem 823 046,- € a na rok 2021 to bolo 732 033,- €, na rok 2022 to bolo 759164,- €) Návrh príjmov na rok 2023 vo výške 817764,- € predstavuje v porovnaní s rokom 2022 nárast o 7,72%.

V návrhu rozpočtu na rok 2023 sú **výdavky** rozpočtované v celkovej výške 882294,-€. Prehľad rozpočtovaných výdavkov je uvedený v nasledujúcej tabuľke**:**

Tabuľka č.2

|  |  |  |  |
| --- | --- | --- | --- |
| **Oddiel** | **Názov** | **Suma v €** | **Podiel v %** |
| 01 | Všeobecné verejné služby | **217295**  (BV 208090+9205FO) | 24,63 |
| 03 | Verejný poriadok a bezpečnosť | **6475** | 0,73 |
| 04 | Ekonomická oblasť | **25949** | 2,94 |
| 05 | Ochrana životného prostredia | **40800** | 4,62 |
| 06 | Bývanie a občianska vybavenosť | **83700**  (BV 36400 + KV 47300) | 9,49 |
| 08 | Rekreácie, kultúra, náboženstvo | **66470**  (BV56470+10000 KV) | 7,53 |
| 09 | Vzdelávanie (ZŠ s MŠ) | **430435**  (300+425135 ZŠ+5000KV) | 48,79 |
| 10 | Sociálne zabezpečenie | **11170** | 1,27 |
| **Návrh rozpočtu výdavkov na rok 2023** | | **882294** | 100 |

Úroveň navrhovaných rozpočtov výdavkov má stúpajúci trend (okrem v roku 2019 kde boli výdavky rozpočtované v celkovej výške 1 166 966,-€) na rok 2020 bol navrhovaný výdaj 787 822,-€, na rok 2021 to bolo 798 581-€ a na rok 2022 to bolo 831 552-€. Návrh výdavkov na rok 2023 vo výške 882249,- € predstavuje v porovnaní s rokom 2022 nárast o 6,1%.

1. **Bežný rozpočet**

**C.1 Bežné príjmy**

Tabuľka č.3

|  |  |  |  |
| --- | --- | --- | --- |
| **Hlavná kategória** | **Názov** | **Suma v €** | **Podiel v %** |
| 100 | Daňové príjmy | **576869** | 70,54 |
| 200 | Nedaňové príjmy | **47542**  (12742+34800 ZŠ) | 5,81 |
| 300 | Granty a transfery | **193353** | 23,65 |
| **Návrh rozpočtu bežných príjmov na rok 2023** | | **817764** | **100** |

Hlavným zdrojom príjmov bežného rozpočtu sú daňové príjmy, granty a transfery, ktoré tvoria 100 % príjmov.

C.1.1 Bežné príjmy - daňové

Tabuľka č.4

|  |  |  |  |
| --- | --- | --- | --- |
| **Kategória** | **Názov** | **Suma v €** | **Podiel v %** |
| 110 | Dane z príjmov a kapitálového majetku | 520000 | 90,14 |
| 120 | Dane z majetku | 32899 | 5,7 |
| 130 | Dane za tovary a služby | 23970 | 4,16 |
| **Návrh rozpočtu bežných príjmov daňových na rok 2023** | | **576869** | **100** |

Hlavným zdrojom daňových príjmov sú dane z príjmov a kapitálového majetku, ktoré tvoria viac ako 90% príjmov.

Vývoj bežných príjmov - daňových za roky 2020–2021, rozpočet po zmenách za rok 2022 a predpoklad na rok 2023.

Tabuľka č.5

|  |  |  |  |  |
| --- | --- | --- | --- | --- |
| **Kategória** | **Rok 2020** | **Rok 2021** | **Rok 2022** | **Rok 2023** |
| **Plnenie v €** | **Plnenie v €** | **Rozpočet po zmenách v €** | **Návrh v €** |
| **110** | 464594,40 | 486209,60 | 489843 | 520000 |
| **120** | 34053,41 | 32326,04 | 32310 | 32899 |
| **130** | 21813,13 | 21955,93 | 24905 | 23970 |

Pri dani z príjmov poukazovanej samospráve – podielovej dane, obec očakáva v roku 2023 nárast z výnosu podielovej dane. Návrh rozpočtu príjmov pri daniach z majetku (pozemkov) sa odvíja na základe plnenia v roku 2021. Je potrebné urobiť analýzu príčin poklesu príjmov v roku 2021pri daniach z nehnuteľností (pozemkov). Ostatné dane z nehnuteľnosti sú približne na rovnakej úrovni ako v predchádzajúcom roku. Návrh rozpočtu príjmov daní za tovary a služby nepočíta zo zvýšením poplatku za komunálny odpad a drobný stavebný odpad. Ak si obec kladie za cieľ z dosiahnutých výnosov pokrývať všetky náklady na jeho likvidáciu, čo sa nedarí, **odporúčam vykonať analýzu skutočných nákladov** na likvidáciu komunálneho odpadu a drobného stavebného odpadu s cieľom možného zníženia týchto nákladov a zvýšenia efektivity a účinnosti vykonávania tejto činnosti.

C.1.2. Bežné príjmy - nedaňové

Tabuľka č.6

|  |  |  |  |
| --- | --- | --- | --- |
| **Kategória** | **Názov** | **Suma v €** | **Podiel v %** |
| 210 | Príjmy z podnikania a z vlastníctva majetku | 5055 | 10,63 |
| 220 | Administratívne a iné poplatky a platby (obec+ZŠ) | 42487  (7687+34800) | 89,37 |
| **Návrh rozpočtu bežných príjmov nedaňových na rok 2023** | | 47542 | **100** |

Hlavným zdrojom bežných príjmov - nedaňových, sú administratívne a iné poplatky (hlavne platby za ZŠ a MŠ), ktorý tvoria skoro 90% nedaňových príjmov.

Vývoj bežných príjmov - nedaňových za roky 2020–2021, rozpočet po zmenách za rok 2022 a predpoklad na rok 2023

Tabuľka č.7

|  |  |  |  |  |
| --- | --- | --- | --- | --- |
| **Kategória** | **Rok 2020** | **Rok 2021** | **Rok 2022** | **Rok 2023** |
| **Plnenie v €** | **Plnenie v €** | **Rozpočet po zmenách v €** | **Návrh v €** |
| **210** | 5471,53 | 3617 | 5633 | 5055 |
| **220** (Obec+ZŠ) | 33 493 | 32 593 | 42117 | 42487 |

Návrh rozpočtu príjmov z podnikania a z vlastníctva majetku **predpokladá ich pokles** (dividendy, z prenajatých budov, KŠH).

C.1.3 Tuzemské bežné granty a transfery

Tabuľka č.8

|  |  |  |  |
| --- | --- | --- | --- |
| **Kategória** | **Názov** | **Suma v €** | **Podiel v %** |
| 310 | Tuzemské granty a transfery  (obec + ZŠ) | **193353**  (191506 +0ZŠ) | 100 |
| Návrh tuzemských grantov a transferov na rok 2023 | | **193353** | 100 |

Vývoj tuzemských grantov a transferov za roky 2020–2021, rozpočet po zmenách za rok 2022 a predpoklad na rok 2023

Tabuľka č.9

|  |  |  |  |  |
| --- | --- | --- | --- | --- |
| **Kategória** | **Rok 2020** | **Rok 2021** | **Rok 2022** | **Rok 2023** |
|  | **Plnenie v €** | **Plnenie v €** | **Rozpočet po zmenách v €** | **Návrh v €** |
| **310** | 210 500,17 | 250220,52 | 228330 | **193353** |

**C.2 Bežné výdavky**

Návrh rozpočtu bežných výdavkov na rok 2023 je vo výške 810789,-€. Návrh rozpočtovaných bežných výdavkov (hlavná kategória 600) na rok 2023 ako aj skutočné čerpanie za roky 2020–2021 a rozpočet po zmenách za rok 2022 je uvedený v nasledujúcej tabuľke:

Tabuľka č.10

|  |  |  |  |  |
| --- | --- | --- | --- | --- |
| **Oddiel** | **Hlavná kategória 600 -Bežné výdavky** | | | |
| **Rok 2020** | **Rok 2021** | **Rok 2022** | **Rok 2023** |
| Skutočné čerpanie v € | Skutočné čerpanie v € | Rozpočet po zmenách v € | Návrh v € |
| 01 Všeobecné verejné služby | 166876,11 | 168797,89 | 197764 | 208090 |
| 03Verejný poriadok a bezpečnosť | 5411,66 | 5865,96 | 10141 | 6475 |
| 04 Ekonomická oblasť | 18779,42 | 26429,74 | 43896 | 25949 |
| 05 Ochrana životného prostredia | 24196,08 | 31282,34 | 35500 | 40800 |
| 06 Bývanie a obč. vybavenosť | 12756,63 | 11015,28 | 35731 | 36400 |
| 07 Zdravotníctvo | 3424,52 | 39810,98 | 0 | 0 |
| 08 Rekreácie, kultúra, nábož. | 38973,61 | 26799,17 | 49032 | 56470 |
| 09 Vzdelávanie (obec +ZŠ) | 373211,99 | 396752,94 | 435998 | 425435 |
| 10 Sociálne zabezpečenie | 9469,56 | 6647,34 | 27690 | 11170 |
| **Spolu** | **653099,58** | **713401,64** | **835752** | **810789** |

Najvyššie výdavky sú triede 09 Vzdelávanie, ktoré tvoria 52,47% rozpočtovaných bežných výdavkov.

Návrh rozpočtu bežných výdavkov pre rok 2023 je v porovnaní s rozpočtom po zmenách za rok 2022 (upozorňujem že sa nejedná o skutočné čerpanie ale len úpravu schváleného rozpočtu 2022, skutočný stav čerpania môže byť aj dosť odlišný – výrazné nečerpanie) je nižší o 24963 €, čo predstavuje pokles o 2,99%.

1. **Kapitálový rozpočet**

**D.1 Kapitálové príjmy**

Tabuľka č.11

|  |  |  |  |  |
| --- | --- | --- | --- | --- |
| **Kategória** | **Rok 2020** | **Rok 2021** | **Rok 2022** | **Rok 2023** |
| **Plnenie v €** | **Plnenie v €** | **Rozpočet po zmenách v €** | **Návrh v €** |
| **230** | 900,67 | 644,46 | 4441 | 0 |
| **320** | 62039,39 | 4989,60 | 10000 | 0 |

Kapitálové príjmy na rok 2023 nie sú rozpočtované.

**D.2 Kapitálové výdavky**

Kapitálové výdavky na rok 2023 sú rozpočtované vo výške 62300,- €. Návrh rozpočtovaných kapitálových výdavkov (hlavná kategória 700) na rok 2023 ako aj skutočné čerpanie za roky 2020–2021a rozpočet po zmenách za rok 2022 je uvedený v nasledujúcej tabuľke:

Tabuľka č.12

|  |  |  |  |  |
| --- | --- | --- | --- | --- |
| **Oddiel** | **Hlavná kategória 700 -Kapitálové výdavky** | | | |
| Rok 2020 | Rok 2021 | Rok 2022 | Rok 2023 |
| Skutočné čerpanie v € | Skutočné čerpanie v € | Rozpočet po zmenách v € | Návrh v € |
| 01 Všeobecné verejné služby |  |  |  |  |
| 03Verejný poriadok a bezpečnosť |  |  |  |  |
| 04 Ekonomická oblasť |  | 15340 |  |  |
| 05 Ochrana životného prostredia |  |  |  |  |
| 06 Bývanie a obč. vybavenosť | 11640 | 5053,40 | 66060 | 47300 |
| 08 Rekreácie, kultúra, nábož. |  | 4643,50 | 10000 | 10000 |
| 09 Vzdelávanie (ZŠ s MŠ) |  |  |  | 5000 |
| 10 Sociálne zabezpečenie |  |  |  |  |
| **Spolu** | **11640** | **25036,9** | **76060** | **62300** |

Kapitálové výdavky na rok 2023 sú rozpočtované na obstaranie kapitálových aktivít ako je, rekonštrukcia stavieb – hasičská zbrojnica, ktoré neboli zrealizované od roku 2020, ďalej na projektovú dokumentáciu, nákup pozemkov, dofinancovanie územného plánu obce.

Návrh rozpočtu kapitálových výdavkov pre rok 2023 je v porovnaní s rozpočtom po zmenách v roku 2022 (upozorňujem že sa nejedná o skutočné čerpanie ale len úpravu schváleného rozpočtu 2022, skutočný stav čerpania môže byť aj dosť odlišný – výrazné nečerpanie) nižší o 13760 €, čo predstavuje pokles o 8,2%.

1. **Finančné operácie**

**E.1 Finančné operácie – príjmy**

Na rok 2023 sú rozpočtované príjmové finančné operácie vo výške 64530,- € (prevod prostriedkov z rezervného fondu obce.

**E.2 Finančné operácie – výdavky**

Na rok 2023 sú finančné operácie vo výdavkovej časti rozpočtované vo výške 9205,-€ z toho výdavky na splácanie úveru zahŕňajú splácanie:

* úveru č. 21/021/10 PRIMA BANKA, istina v roku 2023 bude vo výške 9205,-€,

Splatnosť úveru je v roku 2023.

1. **Návrh rozpočtu na rok 2023**

Súhrnný návrh rozpočtu obce na rok 2023 je nasledovný:

Tabuľka č.13

|  |  |  |
| --- | --- | --- |
| **Návrh rozpočtu na rok 2023** | | |
| **Bežný rozpočet** | Príjmy | **817764** |
|  | Výdavky | **810789** |
|  | Prebytok/schodok | **+6975** |
| **Kapitálový rozpočet** | Príjmy | **0** |
|  | Výdavky | **62300** |
|  | Prebytok/schodok | **-62300** |
| **Finančné operácie** | Príjmy | **64530** |
|  | Výdavky | **-9205** |
|  | Prebytok/schodok | **55325** |
| **Celkom** | Príjmy | **882294** |
|  | Výdavky | **882294** |
|  | **Rozdiel** | **0** |

Bežný rozpočet spĺňa podmienku zák. 583/2004 o rozpočtových pravidlách územnej samosprávy, § 10 odst.7, kde je stanovené, že bežný rozpočet je obec povinná zostaviť ako vyrovnaný alebo prebytkový. Bežný rozpočet na rok 2023 je postavený ako prebytkový vo výške 6975,-€.

Kapitálový rozpočet. Podľa citovaného zákona kapitálový rozpočet môže byť postavený ako vyrovnaný alebo prebytkový. Kapitálový rozpočet môže byť postavený aj ako schodkový, ak je tento schodok možné kryť prebytkom bežného rozpočtu, zostatkami finančných prostriedkov z minulých rokov, resp. návratnými zdrojmi financovania. Kapitálový rozpočet pre rok 2023 je postavený ako schodkový vo výške 62300,- €

Návrh finančných operácií je navrhnutý ako prebytkový vo výške 55325,-€, použije sa na krytie schodku kapitálového rozpočtu

Návrh rozpočtu na rok 2023 je tak postavený ako vyrovnaný. Obec **nepoužila** pri zostavovaní návrhu rozpočtu § 21h Prechodné ustanovenia k úpravám účinným od 15. decembra 2022 zák. 583/2004 o rozpočtových pravidlách územnej samosprávy, kde novelou Zákona č.583/2004 Z. z. o rozpočtových pravidlách územnej samosprávy a o zmene a doplnení niektorých zákonov, ktorá nadobúda účinnosť 15.12.2022, podľa § 21h Prechodné ustanovenia k úpravám účinným od 15. decembra 2022, obce pri tvorbe rozpočtu na rok 2023 nie sú povinné uplatňovať ustanovenia § 10 ods. 7 a 9 a ustanovenie § 17 ods. 2 do 31. decembra 2023. To neplatí vo vzťahu k zostaveniu rozpočtu na roky 2024 až 2026. Na základe prechodných ustanovení je možné na úhradu bežných výdavkov použiť do 31.12.2023:

- kapitálové príjmy t.z. bežný rozpočet môže byť zostavený aj ako schodkový (§ 10 ods. 7)

- prostriedky rezervného fondu (§10 ods.9)

- návratné zdroje financovania (§ 17 ods. 2)

Obec nie je povinná uplatňovať vo vzťahu k zabezpečeniu vyrovnanosti bežného rozpočtu ustanovenia § 12 ods. 3 a 14 ods. 3 t.z. v rozpočtovom roku od 15.12.2022 do 31.12.2023 môže obec vykonávať:

- také zmeny rozpočtu, ktorými nezabezpečí vyrovnanosť bežného rozpočtu t.z. bežný rozpočet môže byť zostavený aj ako schodkový;

- aj také zmeny rozpočtu, ktorými sa zvýši schodok rozpočtu aj po 31. auguste

1. **Záver**

Návrh rozpočtu na rok 2023 a návrh viacročného rozpočtu obce je spracovaný v súlade so všeobecne záväznými právnymi predpismi.

Návrh rozpočtu bol zverejnený v obci obvyklým spôsobom na vývesnej tabuli v zákonom stanovenej lehote, t.j. najmenej 15 dní pred jeho schválením. Návrh rozpočtu by mal byť podaný zrozumiteľne pre širokú verejnosť tak, aby sa k nemu mohli vyjadriť obyvatelia obce. Návrh rozpočtu na rok 2023 a návrh viacročného rozpočtu bol zverejnený ako položkový, čiastočne podpoložkový, je zrozumiteľný pre verejnosť a dáva možnosť jeho pripomienkovania aj zo strany verejnosti.

Návrh viacročného rozpočtu obce na nasledujúce rozpočtové roky (2024-2025), keďže nie je záväzný, je splnená zákonná povinnosť (skopírovaný rozpočet roka 2023).

Samotné zostavovanie návrhu rozpočtu neprebiehalo štandardným postupom. Tvorba návrhu rozpočtu prebehla v tzv. skrátenom konaní. Zostavovateľ rozpočtu po spracovaní súhrnného rozpočtu (obec+RO) predložil hlavnému kontrolórovi a orgánom obce (poslancom OZ) k pripomienkovaniu dva dni pred jeho zverejnením na úradnej tabuli. Nebol vytvorený dostatočný časový priestor na pripomienky príslušných orgánov obce (poslanci, komisie a ich návrhy – komisie neboli zriadené), neboli posúdené žiadosti o dotácie, V štandardnom procese tvorby rozpočtu sa stanoviská a prípadné pripomienky podľa podmienok a možností zostavovateľom zohľadnia a zapracujú do návrhu rozpočtu. Takto upravený návrh rozpočtu zostavovateľ zverejní zákonným spôsobom.

Spracovanie návrhu rozpočtu na rok 2023 bol ale ovplyvnený viacerými okolnosťami ako je zmena štatutára obce, nepripravenosť podkladov do rozpočtu predchádzajúcim štatutárom, neprítomnosť zamestnancov, časová tieseň.

Doporučujem pri spracovaní rozpočtu na rok 2024 a viacročného rozpočtu 2025-2026 postupovať v zmysle smernice Zásady hospodárenia a nakladania s finančnými prostriedkami Obce Podbiel, nakoľko príprava rozpočtu je dlhodobý proces.

Na záver konštatujem, že predložený návrh rozpočtu Obce Podbiel na rok 2023 aj napriek uvedeným nedostatkom spĺňa zákonné ustanovenia dotknutých všeobecne záväzných právnych predpisov a odporúčam obecnému zastupiteľstvu schváliť predložený návrh rozpočtu na rok 2023 a viacročný rozpočet zobrať na vedomie.



20. december 2022 Ing. Miroslav BULLA

Hlavný kontrolór obce Podbiel

Počet listov:

Výtlačok jediný

Registratúrna značka - LF 4

Znak hodnoty a lehota uloženia – 5